3. Spravodlivosť pre ženy nútené k prostitúcii (hlasovanie) 
- Spoločný návrh uznesenia
- Pred hlasovaním:
Charles Tannock  
autor. - Pani predsedajúca, v hlasovacom zozname skupiny PPE-DE nastala zmena. Odporúčal by som kolegom, aby miesto hlasovania za hlasovali proti. V pôvodnom texte je v odôvodnení B požiadavka, aby sa hlasovalo o pôvodnom texte skupiny UEN, a ja kolegom odporúčam, aby sme teraz hlasovali o odstránení tohto odstavca, to jest hlasovali proti. V súčasnosti je uvedené kladné hlasovanie. Chceme to zmeniť na "proti".
Laima Liucija Andrikien
Pani predsedajúca, rada by som podala ústny pozmeňujúci a doplňujúci návrh, aby návrh uznesenia znel takto: "Spravodlivosť pre ženy nútené k prostitúcii (sexuálne otrokyne v Ázii pred a počas druhej svetovej vojny)".
Marios Matsakis
Pani predsedajúca, ústny pozmeňujúci a doplňujúci návrh bol jasne pozmenený a autor teraz tento ústny pozmeňujúci a doplňujúci návrh podporuje.
(Ústny pozmeňujúci a doplňujúci návrh bol prijatý)
Pred hlasovaním o pozmeňujúcom a doplňujúcom návrhu č. 9:
Sophia in 't Veld
autorka. - Pani predsedajúca, navrhujeme vložiť slová "čo je morálnou povinnosťou všetkých krajín" za prvú časť prvej vety, takže celá veta by znela: "Vyzýva japonský ľud a vládu, aby prijali ďalšie kroky k uznaniu celých dejín svojho národa, čo je morálnou povinnosťou všetkých krajín."
(Ústny pozmeňujúci a doplňujúci návrh bol prijatý)
